CELEX: C2006/131/43
Language: da
Date: 2006-06-03 00:00:00
Title: Sag C-59/05: Domstolens dom (Første Afdeling) af  23. februar 2006  — Siemens A/G mod Gesellschaft für Visualisierung und Prozeßautomatisierung mbH (VIPA) (anmodning om præjudiciel afgørelse fra Bundesgerichtshof) (Tilnærmelse af lovgivningerne — direktiv 84/450/EØF og 97/55/EF — sammenlignende reklame — utilbørlig udnyttelse af anseelsen af en konkurrents karakteristiske kendetegn)

3.6.2006   
            
            
               DA
            
            
               Den Europæiske Unions Tidende
            
            
               C 131/24
            
         Domstolens dom (Første Afdeling) af 23. februar 2006 — Siemens A/G mod Gesellschaft für Visualisierung und Prozeßautomatisierung mbH (VIPA) (anmodning om præjudiciel afgørelse fra Bundesgerichtshof)
   (Sag C-59/05) (1)
   
   (Tilnærmelse af lovgivningerne - direktiv 84/450/EØF og 97/55/EF - sammenlignende reklame - utilbørlig udnyttelse af anseelsen af en konkurrents karakteristiske kendetegn)
   (2006/C 131/43)
   Processprog: tysk
   Den forelæggende ret
   Bundesgerichtshof
   Parter i hovedsagen
   
      Sagsøger: Siemens A/G
   
      Sagsøgt: Gesellschaft für Visualisierung und Prozeßautomatisierung mbH (VIPA)
   Sagens genstand
   Anmodning om præjudiciel afgørelse — Bundesgerichtshof — fortolkning af artikel 3a, stk. 1, litra g), i Rådets direktiv 84/450/EØF af 10. september 1984 om indbyrdes tilnærmelse af medlemsstaternes love og administrative bestemmelser om vildledende reklame, som indsat ved Europa-Parlamentets og Rådets direktiv 97/55/EF af 6. oktober 1997 — sammenlignende reklame — varer solgt under henvisninger, der i det væsentlige gentager en konkurrents varebestillingsnumre.
   Konklusion
   Artikel 3a, stk. 1, litra g), i Rådets direktiv 84/450/EØF af 10. september 1984 om vildledende og sammenlignende reklame, som ændret ved Europa-Parlamentets og Rådets direktiv 97/55/EF af 6. oktober 1997, skal fortolkes således, at en leverandør og konkurrent, som i sine kataloger anvender kernen i en producents karakteristiske kendetegn, der er kendt i fagkredse, ikke under de i hovedsagen omhandlede omstændigheder drager utilbørlig fordel af kendetegnets anseelse.
   
      (1)  EUT C 82 af 2.4.2005.